
מכרז פומבי ממוכן דו-שלבי מספר 52/26 לאספקת, התקנת, תפעול ותחזוקת עמדות טעינה לרכבים חשמליים

1. בנק ישראל (להלן: "הבנק") מזמין בזה הצעות לאספקת, התקנת, תפעול ותחזוקת עמדות טעינה לרכבים חשמליים (להלן: "הפרויקט" או "השירותים"), הכל על פי האיפיון המפורט במסמך הגדרת השירותים המצורף כחלק ד למסמכי המכרז (להלן: "המיפרט") וכמתואר להלן.

2. תקופת ההתקשרות היא ל-3 שנים (כפוף לאפשרות הבנק בהסכם ההתקשרות לקצרה). כמו כן, הבנק רשאי לממש אופציה להאריך את תקופת ההתקשרות מעת לעת בין לשירותים מסוימים הנכללים במכרז ובין לכל הכלול בו, עד 3 שנים נוספות. כמו כן, הבנק רשאי לרכוש בתקופת ההסכם שירותים נוספים מהזוכה בהתאם לזכויות ברירה המפורטות בהסכם ההתקשרות.
3. רשאי להשתתף במכרז כל גורם אשר עומד במועד האחרון להגשת ההצעות במכרז בכל הדרישות המפורטות להלן: 
3.1. המציע הוא אזרח ישראל או תאגיד המאוגד כדין בישראל, וברשותו כל האישורים והתצהירים הדרושים לפי חוק עסקאות גופים ציבוריים, התשל"ו-1976.
3.2. המציע ביצע, החל מיום 1.1.2023 ועד למועד האחרון להגשת הצעות במכרז, התקנה, תחזוקה וניהול חיוב צרכנים מרחוק באמצעות מערכת ממוחשבת של עמדות טעינה לרכב חשמלי, עבור לפחות 3 ארגונים שונים, כאשר בכל אחד מהארגונים הותקנו על ידי המציע 20 עמדות טעינה לפחות, ובסך הכול הותקנו על ידו לפחות 150 עמדות טעינה. 
3.3. המציע מפעיל מוקד טלפוני לשרות ותמיכה בעמדות הטעינה הפועל בימים א-ה, בין השעות 8:00-17:00 ובימי ו' וערבי חג, בין השעות 8:00-13:00.   
3.4. עמדות הטעינה המוצעות ע"י המציע יהיו מסוג AC, עומדות בתקן מכון התקנים הישראלי 61851.  
3.5. המציע הינו יצרן עמדות הטעינה ו/או יבואן מורשה ו/או סוכן מורשה ו/או מפיץ מורשה בישראל מטעם היצרן ומורשה מטעמו לשווק, להתקין, לתפעל ולתחזק את עמדות הטעינה.
3.6. המציע או נציג מטעמו השתתף בכנס המציעים, כמפורט בסעיף 1.11 לעיל. 
4. ההשתתפות במכרז מותנית כאמור בהשתתפות המציע, או נציג מטעמו, בכנסי מציעים אשר ייערכו ביום‏יום ראשון 18 אוקטובר 2026, בשעה 10:00 וביום ‏יום שני 02 פברואר 2026, בשעה 11:00 בבניין הבנק בירושלים, רחוב  אליעזר קפלן 2. המציעים מתבקשים להודיע לבנק מבעוד מועד על כוונתם להשתתף בכנס, באמצעות משלוח דואר אלקטרוני לכתובת tenders@boi.org.il. נקודת המפגש תהיה בעמדת השמירה שבכניסה לבניין. יש להצטייד בתעודת זהות או רישיון נהיגה. ללא תעודה כאמור לא ניתן יהיה להשתתף בכנס.
5. רק הצעה שתזכה בניקוד איכות מינימלי כמפורט במסמכי המכרז, תוכל לזכות במכרז.
6. ההצעות למכרז יוגשו במערכת מכרזים אלקטרונית, כמפורט בסעיף 5 לחלק א למסמכי המכרז. לתשומת לב המציע הרישום המקדים למערכת המכרזים האלקטרונית ומגבלות גודלי הקבצים שניתן לטעון למערכת.
7. המועד האחרון להגשת ההצעות הוא ‏יום ראשון 08 נובמבר 2026 , בשעה 12:00.

8. מסמכי המכרז במלואם נגישים באתר האינטרנט של בנק ישראל שכתובתו: www.boi.org.il, תחת "מכרזים והתקשרויות", וניתן להוריד אותם משם.

9. הודעה זו מתפרסמת גם באתר הבנק, בעברית ובערבית. יחד עם זאת הנוסח המחייב הוא הנוסח בשפה העברית. לבירורים ניתן לפנות בטלפון 02-6552289 או בדוא"ל tenders@boi.org.il.

10. הבנק רשאי, בכל עת לפני המועד האחרון להגשת ההצעות, להכניס שינויים במסמכי המכרז (לרבות שינוי מועדים, תנאי סף ופרטים אחרים, מיוזמתו או כתשובה לשאלות המציעים). כל שינוי יהיה בכתב, יפורסם באתר האינטרנט של הבנק ויובא לידיעת כל הגורמים שפנו בשאלות הבהרה, ואם נערך כנס מציעים - למי שלקח בו חלק.

הבנק אינו חייב לקבל את ההצעה הזולה ביותר, או הצעה כלשהי
במקרה של סתירה או אי התאמה בין מודעה זו לבין מסמכי המכרז, יגברו הוראות מסמכי המכרז

